cyanic-selkie/wikianc huggingface dataset:
אמת פונטקיסילטה
הטיח שבו נעשה שימוש לבניית האמה היה עשוי מסיד, מים ודם שוורים. יציקת חלקי הברזל נעשתה בבית יציקה סמוך, שהוקם במיוחד למטרה זו. לוחות הברזל שמהם נבנה האבוס היו, כאמור, מיצקת, והיו בעלי אֹגנים, שוליים בולטים שחוברו זה לזה. החיבורים נאטמו באמצעות פלנל מוויילס, ותערובת של חלקיקי ברזל שנוצרו בעת שיוף המתכת ועופרת לבנה. לוחות הברזל המרכיבים את האמה אינם מרובעים; צורתם מחקה את האבנים הבנויות בחלק העליון של קשת במבנים, וממשיכה את צורת הקשתות של עמודי התמיכה שמתחתיה. בכל מפתח של הגשר ישנן ארבע קשתות ברזל התומכות באמה שמעליהן, והן מחופות לוחות היוצרים מראה מלא. האבוס עצמו אינו מחובר לקשתות, אלא מוחזק במקומו באמצעות בליטות יצוקות לקשתות התמיכה. לפני פתיחת האמה לשימוש היא מולאה במים והושארה כך למשך חצי שנה, כדי לבדוק את אטימותה; גם כיום מרוקנים מהנדסים את המים מן האמה מדי פעם.
סירות הנהר נגררו בעזרת סוסים, שצעדו על משעול גרירה מקביל לתעלה. באמת פונטקיסילטה נבנה לצורך זה משעול גרירה, הבנוי על תומכות (ולא כמעין מדרגה). זאת, כדי לאפשר נפח מים רחב יותר באמה. בקצה משעול הגרירה ישנו מעקה, ובצד הפונה לאמת המים ישנו ציפוי עץ, שנועד למנוע את שחיקתו כתוצאה מחיכוך של הסירות. בצד השני של האמה אין שום מעקה; בין הגאי הסירות, העומדים זקופים בירכתיהן, לבין קצה האמה והעמק הנמצא כ-40 מטרים מתחתיה אין כל חציצה..
אמת פונטקיסילטה הוכרזה כאתר מורשת עולמית בשנת 2009. אתר המורשת העולמית כולל לא רק את האמה אלא חלק שלם מהתעלה, מהאמה ועד מפלי הפרסה (Horseshoe Falls), וכולל בתוכו אמת מים נוספת, אמת צ'ירק (chirk Aqueduct).
Plasmodium
Plasmodium (פלסמודיום) הוא סוג של פרוטוזואה טפילי. חמישה מינים בסוג זה הם הגורמים העיקריים למחלת המלריה באדם, אך קיימים לפחות עשרה מינים בסוג הפוגעים באדם. מינים אחרים תוקפים בעלי חיים אחרים, כגון עופות, זוחלים ומכרסמים. כיום מוכרים בסוג זה למעלה מ-200 מינים.
הפרופסור האיטלקי ג'ובני גרסי הוכיח שמלריה יכולה להיות מועברת לאדם רק על ידי יתושי אנופלס. ב-1897 רופא בריטי בשם רונלד רוס הוכיח את קיומו של פלסמודיום בבטנו של יתוש. על תגלית זו זכה בפרס נובל ב-1902.
חמשת המינים המהווים את הגורם העיקרי למחלת המלריה באדם הם:
מחזור חייו של הפלסמודיום מורכב מאוד. חיי הפלסמודיום מתחילים בשלב הקריפטוזואיט, כשהוא חבוי בכבד האדם. אחר כך חודר הטפיל לתאי הדם האדומים ומגיע לשלב הטרופוזואיט. טפילים פעילים (מרוזואיטים) נוצרים, יוצאים מתאי הדם האדומים ומטיילים בדם במטרה לפלוש לתאי דם אדומים חדשים.
הספורוזואיטים הם השלב הזיהומי של הפלסמודיום. הם נודדים לבלוטות הרוק של היתוש, שם הם מוזרקים לדם של האדם הנעקץ על ידי היתוש, עוברים לכבד שלו, וכך מתחיל המחזור הבא. הצמרמורת והחום של המלריה נגרמים מפעילות הטפילים בדם; הללו פורצים מתאי הדם האדומים ומפרישים אגב כך רעלנים.
מינים
רשימה חלקית של מיני פלסמודיום:
חאן א-שוורדה
חאן א-שוורדה ("חאן הסוחרים") הוא חאן בצפון-מזרחה של עכו העתיקה, השוכן לחופו של מפרץ עכו, סמוך למקום בו נפגשות חומת היבשה וחומת הים של העיר.
ההשערה היא כי במקום בו ניצב החאן שכן בתקופה הצלבנית מנזר של האחיות הקלריסיות או אכסניה. דאהר אל-עומר הקים את החאן ב-1749, ושילב את החזית המזרחית של המבנה הפונה אל מפרץ עכו בחומת העיר. בפינה הדרום-מזרחית של החאן ניצב בורג' אל-סולטאן, מגדל בן שתי קומות שהוקם על ידי הצלבנים ושופץ בידי אל-עומר. שליט העיר בסוף המאה ה-18, אחמד אל-ג'זאר, שינה את צורתו של החאן והרחיב אותו. בשנת 1935 נהרס חלקה המזרחי של הארקדה הדרומית, כדי לאפשר סלילת דרך שחוצה את החאן מדרום לצפון.
סלמנקה
סלמנקה (בספרדית: Salamanca) היא עיר במערב ספרד, בחבל קסטיליה ולאון, בקרבת הגבול עם פורטוגל. בעיר כ-180,000 תושבים, שרובם דוברים ספרדית-קסטיליאנית. סלמנקה היא אחת מבין "ערי חומה בקסטיליה הישנה", והיא נקראת גם בשם "עיר הזהב".
היסטוריה
אוניברסיטת סלמנקה השוכנת בתוך הרובע האוניברסיטאי שבעיר, נוסדה בשנת 1215, ובכך הייתה לאוניברסיטה הראשונה בספרד ומבין העתיקות בעולם כולו. באוניברסיטה נמצא תיאטרון חואן אנזינה בו מוצגות מספר ההצגות הרב ביותר בשנה בעיר.
במלחמת הקהילות של קסטיליה (1521-1520), הוקמה "החונטה של אווילה", שאיגדה גם את הערים טולדו, סגוביה, סלמנקה וטורו.
הרובע העתיק של העיר בנוי סביב הכיכר המרכזית אשר נבנה כבר במאה ה-18.
בשנת 2002 נבחרה סלמנקה לעיר היפה ביותר באירופה, וכמו כן גם בתואר "בירת התרבות האירופאית", יחד עם העיר ברוז' שבבלגיה.
הקהילה היהודית בסלמנקה
העיר ובפרט האוניברסיטה שבה שימשה מוקד פעילות לפילוסופיה, אסטרולוגיה, תאולוגיה ופולמוסים דתיים.
במאה ה-15, בעידן שלפני הגירוש בספרד, פעלו בעיר במספר דמויות נודעות בתקופתן. בהן יעקב בן חביב, מקובל ופוסק, מחבר הספר "עין יעקב" אודות אגדות התלמוד, שלאחר מכן היה מנהיג קהילת המגורשים בסלוניקי. אברהם זכות, אסטרונום והיסטוריון יהודי יליד העיר שהיה מועסק על ידי הגמון סלמנקה, ועל ידי בית המלוכה הפורטוגזי. הלוחות האסטרונומיים שחיבר שימשו את כריסטופר קולומבוס במסעותיו.
בסוף המאה, בשנת 1490 שרף אינקוויזיטור הראשי של האינקוויזיציה הספרדית, תומאס דה טורקמדה, 6,000 כרכים של כתבי יד יהודיים בסלמנקה.
במאות ה-16 וה-17 נודעה העיר בפעילות היהודים האנוסים שבה, רובם ככולם במסגרת אוניברסיטת סלמנקה. בהם גרסיה דה אורטה, רופא יהודי פורטוגזי, חלוץ הרפואה הטרופית, וחוקר טבע בן המאה ה-16. הפילוסוף והרופא היהודי יצחק אורוביו די קסטרו. אברהם מיכאל קרדוזו, רופא ומקובל יהודי, מהוגי הדעות הגדולים והמרכזיים של התנועה השבתאית, שפעל בעיקר בצפון אפריקה ובטורקיה שלמד בצעירותו לימודי סכולסטיקה ותאולוגיה נוצרית.
מוצא המשפחה היהודית הוא ככל הנראה בשכונה היהודית דנינו הסמוכה לסלמנקה.
אקלים
בקיץ הטמפרטורה הממוצעת עומדת על כ-22 מעלות צלזיוס, בחורף הטמפרטורה מגיעה עד לכ-6 מעלות.
אלגוריתם שכן קרוב
אלגוריתם השכן הקרוב או k-Nearest Neighbors algorithm (או בקיצור k-NN) הוא אלגוריתם חסר פרמטרים לסיווג ולרגרסיה מקומית. בשני המקרים הקלט תלוי ב-k התצפיות הקרובות במרחב התכונות. k-NN יכול לשמש לסיווג או לרגרסיה:
k-NN הוא אלגוריתם לימוד מבוסס מופעים, או למידה עצלה, שבו הפונקציה מקורבת באופן מקומי בלבד וכל החישובים נדחים עד סיווגה. אלגוריתם k-NN הוא מבין האלגוריתמים הפשוטים ביותר בתחום למידת המכונה.
שקלול תרומתם של השכנים יכול להיות שימושי גם במקרה של סיווג וגם במקרה של רגרסיה, כך שמשקל השכנים הקרובים תורם יותר לממוצע מהשכנים הרחוקים יותר. לדוגמה שיטת שקלול נפוצה מורכבת כך שנותנים לכל שכן משקל של, כאשר d הוא המרחק לאותו שכן.
השכנים נלקחים מתוך סדרת אובייקטים של מחלקה (עבור k-NN לסיווג) או אפיון הערך (עבור k-NN לרגרסיה) ידועים. חיסרון בולט של האלגוריתם הוא רגישותו למבנה המקומי של הנתונים.
אלגוריתם
הקלט לשלב האימון של האלגוריתם הוא דוגמאות אימון, וקטורי תכונות במרחב רב ממדי כל אחד עם תווית סיווג (למשל עבור וקטור תכונות של d ממדים ושתי מחלקות סיווג). שלב האימון מתבסס רק על אחסון תכונת הווקטור ותווית הסיווג של דוגמאות האימון במבנה נתונים שיאפשר בהמשך חיפוש מהיר בהם, כדוגמת עץ kd.
הקלט לשלב הסיווג הוא וקטור ללא תווית (למשל ). בשלב הסיווג k מוגדר כקבוע, והמסווג קובע את תווית הסיווג על פי התווית השכיחה ביותר בקרב k דוגמאות האימון הקרובות לדוגמה הנבדקת.
מטריקת מרחק
מטריקה מקובלת למדידת מרחק בין משתנים רציפים היא מרחק אוקלידי. עבור משתנים בדידים, כגון בבעיית סיווג טקסט, ניתן להשתמש במטריקה אחרת, כגון מרחק המינג. לעיתים קרובות, דיוק הסיווג של k-NN ניתן לשיפור באופן משמעותי אם המטריקה שבשימוש נלמדת באמצעות אלגוריתמים מיוחדים כמו "Large margin nearest neighbor" או "Neighbourhood components analysis".
מחלקות לא מאוזנות
חיסרון משמעותי של סיווג כזה, לפי השכיח המקומי, הוא כאשר התפלגות המחלקות מוטה, כלומר: מספר דוגמאות האימון באחת המחלקות גדול בהרבה ממספר דוגמאות האימון במחלקות האחרות. במקרה כזה, רוב הדוגמאות החדשות יסווגו למחלקה זו, כי בשל מספרן הגדול, דוגמאות האימון ממחלקה זו נוטות להיות נפוצות בקרב k השכנים הקרובים לדוגמה החדשה. דרך אחת להתמודדות עם בעיה זו היא הקצאת משקל לסיווג, שייקבע לפי מרחק הדוגמה מ־k השכנים הקרובים. הסיווג (או הערך, במקרה של בעיית רגרסיה) של כל אחת מ־k הנקודות הקרובות יוכפל במשקל הפרופורציונלי להופכי של המרחק מנקודת האימון לנקודה הנוכחית. דרך אחרת כדי להתגבר על סטיות במדידה היא הפשטה בייצוג נתונים. לדוגמה, ברשת קוהונן, כל צומת מייצגת מרכז של קבוצת נקודות דומות, ללא קשר לצפיפותן בנתוני האימון המקוריים.
בחירת פרמטרים
הבחירה הטובה ביותר של k תלויה בנתונים; בדרך כלל, ערכים גבוהים יותר של k גורמים לצמצום ההשפעה של הרעש על סיווג, אבל גורמים לגבולות בין מחלקות להיות פחות מובהקים. k טוב יכול להיבחר באמצעות מספר שיטות. במקרה המיוחד בו נחזתה מראש סוג המחלקה כמחלקה הקרובה ביותר לנקודות האימון (כלומר כאשר k=1) נקרא אלגוריתם השכן הקרוב ביותר.
הדיוק של אלגוריתם k-NN יכול להיפגע קשות על ידי נוכחות של רעש או תכונות לא רלוונטיות, או אם סקלת התכונה אינה עקבית עם חשיבותה. מאמצי מחקר רבים הושקעו עבור בחירת תכונות או דירוג תכונות לשיפור סיווגם.
בסיווג בינארי (דו-ערכי; כאשר יש שתי מחלקות), כדאי לבחור את k להיות מספר אי-זוגי כדי להימנע ממצבי תיקו. דרך אחת פופולרית לבחירת k אופטימלי באופן אמפירי למצב זה היא באמצעות שיטת אתחול.
מאפיינים
k-NN הוא מקרה פרטי של הערכת צפיפות משתני קרנל, של הערכת רוחב פס משתנים ושל הערכת צפיפות קרנל "בלון" עם אחידות סטטיסטית בקרנל.
בצורתו הפשוטה של האלגוריתם הוא נדרש לחשב המרחקים בין הדוגמה לסיווג לכל דוגמאות האימון, אך גישה נאיבית כזו דורשת חישובים רבים כאשר יש דוגמאות אימון רבות. עם זאת שימוש באלגוריתם יעיל לחיפוש שכן קרוב מאפשר להשתמש ב־k-NN גם עבור דוגמאות רבות. במהלך השנים הוצעו מספר רב של אלגוריתמי חיפוש לשכן הקרוב; בכלל ניסו אלגוריתמים אלה לצמצם את מספר הערכות המרחק שמבוצעות בפועל.
כאשר מספר הדוגמאות שואף לאינסוף, לאלגוריתם מובטח שיעור שגיאה מרבי לא יותר מפעמיים שיעור השגיאה של בייס (השגיאה המינימלית הניתן להשגה בהתחשב בהתפלגות הנתונים).
הפחתת ממדים
עבור נתונים רב־ממדיים (לדוגמה, אם מספר ממדים גדול מ־10), הפחתת ממדים מבוצעת בדרך כלל לפני הפעלת k-NN על הנתונים, כדי למנוע את ההשפעות של קללת הממד (Curse of dimensionality).
משמעותה של קללת הממד, בהקשר של k-NN, היא שהמרחק האוקלידי אינו מדד יעיל למרחק במרחב מממד גבוה, כיוון שכל הווקטורים הם שווי מרחק ביחס לווקטור הנבדק (דמיינו מספר נקודות מונחות פחות או יותר על עיגול שלם עם נקודת שאילתה במרכז; המרחק בין נקודות השאילתה לכל נקודות המידע הוא כמעט זהה).
ניתן לשלב בפעולה אחת חילוץ תכונות והורדת ממד באמצעות שיטות ניתוח גורמים ראשיים (PCA), ניתוח הבחנה ליניארי (LDA) או ניתוח מתאם קנוני (CCA) כשלב טרום עיבודי, ולאחר מכן יצירת אשכולות על ידי k-NN בשיכון במרחב בממד נמוך יותר (embedding). הורדת ממד יכולה להיעשות גם באמצעות הורדת ממד אקראית.
צמצום נתונים
צמצום נתונים היא אחת הבעיות החשובות ביותר בבעיות עם מספר דוגמאות רב. בדרך כלל, לסיווג מדויק דרושות רק כמה נקודות, או "אבות טיפוס" וניתן למצוא אותן כך:
בחירה של Class-outliers
דוגמאות האימון המוקפות בדוגמאות של מחלקות אחרות נקראות Class outlier. הגורמים של Class outliers כוללים:
בשילוב עם k-NN מייצר רעשים. הרעשים יכולים להיות מזוהים ומופרדים לצורך ניתוח עתידי. בהינתן שני מספרים טבעיים, k>r>0, דוגמת אימון נקראת k,r-NN class-outlier, אם k שכנים קרובים כוללים יותר מ־r דוגמאות של מחלקות אחרות.
CNN עבור צמצום כמות הנתונים
אלגוריתם ממוקד לשכן הקרוב ביותר (Condensed Nearest Neighbor, CNN, מכונה גם אלגוריתם הארט) הוא אלגוריתם שנועד לצמצם את מספר הדוגמאות לסיווג k-NN. אלגוריתם זה בוחר את אבות הטיפוס U מתוך דוגמאות האימון, כך ש־1NN יכול לסווג את U כמעט במדויק, כפי ש־1NN מסווג את כל הנתונים.
CNN עובד באופן איטרטיבי, בהינתן מדגם אימון:
השתמש ב־U במקום ב־X לשם הסיווג. הדוגמאות שאינן אבות טיפוס נקראות נקודות בלועות.
יחס הגבול
לשם שיפור יעילות הסריקה של CNN, נגדיר את יחס הגבול לדוגמת אימון x:
כאשר ||x-y|| הוא המרחק הקרוב ביותר לדוגמה y בעלת תווית שונה מאשר x, והמרחק ||x'-y|| הוא המרחק בין y לדוגמה הקרובה ביותר אליה 'x, המסווגת כמו x.יחס הגבול הוא בין 0 ל־1, היות שערכו של ||x'-y|| לעולם אינו גדול יותר מערכו של ||x-y||. סדר זה מעניק עדיפות לגבולות המחלקות לשם הכללתם בקבוצת אבות-הטיפוס U. נקודה בעלת תווית שונה מאשר x נקראת נקודה חיצונית ל־x. חישוב יחס הגבול מודגם באיור משמאל. הנתונים מסומנים בצבעים: נקודת הפתיחה היא x, והיא מסומנת באדום. הנקודות החיצוניות הן כחולות וירוקות. הנקודה החיצונית הקרובה ביותר ל־x היא הנקודה y. הנקודה האדומה הקרובה ביותר ל־y היא הנקודה 'x. יחס הגבול a(X) הוא תכונה של נקודת הפתיחה x.
בעזרת יחס הגבול, ניתן לייעל את סריקת דגימות האימון ב-CNN, אם הסריקה מבוצעת בסדר יורד של a(x).
דוגמה
להלן המחשה של CNN על קבוצת דוגמאות אימון המחולקות לשלוש מחלקות: אדום, ירוק וכחול. איור 1 מראה את המצב ההתחלתי, שבו יש 60 נקודות בכל מחלקה. איור 2 מציג את מפת הסיווג 1NN: כל פיקסל מסווג על ידי 1NN באמצעות כל הנתונים. איור 3 מציג את מפת הסיווג 5NN. אזורים לבנים תואמים את האזורים הלא מסווגים, שבהם היה תיקו בין מחלקות (למשל, אם יש שתי נקודות ירוקות, שתי נקודות אדומות ונקודה אחת כחולה מקרב חמשת השכנים הקרובים ביותר). איור 4 מציג את מקבץ הדוגמאות המצומצם. ה-x-ים הם Class-outliers שנבחרו על ידי כלל (3,2)NN (כל שלושת השכנים הקרובים ביותר של מקרים אלה שייכים למחלקות אחרות); הריבועים הם אבות־הטיפוס, והעיגולים הריקים הם הנקודות הבלועות. בצד שמאל למטה מוצגים מספרי ה־class-outlier, אבות־הטיפוס והנקודות הבלועות לכל אחת משלוש המחלקות. מספר אבות־הטיפוס נע בין 15% ל־20% עבור מחלקות שונות בדוגמה זו. איור 5 מראה שמפת הסיווג 1NN עם אבות־הטיפוס דומה מאוד למפה עם הנתונים הראשוניים. האיורים נוצרו בעזרת היישומון של מירקס.
k-NN לרגרסיה
אלגוריתם K-NN משמש להערכת משתנים רציפים. אלגוריתם לדוגמה עשוי להשתמש בממוצע משוקלל של K השכנים הקרובים ביותר, משוקללים לפי ההופכי של מרחקם. אלגוריתם זה פועל כדלהלן:
חמזה בן חוסיין
הנסיך חמזה בן חוסיין (בערבית: حمزة بن الحسين; נולד ב-29 במרץ 1980) הוא בנם הבכור של חוסיין מלך ירדן ואשתו הרביעית, המלכה נור. הוא נבחר ליורש העצר של ירדן בשנת 1999, תפקיד אותו מילא עד לשנת 2004, אז שלל אותו ממנו אחיו למחצה, המלך עבדאללה השני. המלכה נור הצהירה באוטוביוגרפיה שלה שהיא והמלך חוסיין קראו לחמזה על שם חמזה אבן עבד אלמטלב.
ביוגרפיה
חמזה נולד ב-29 במרץ 1980, למשפחה ההאשמית הטוענת כי שורשיה בנביא מוחמד. ב-7 בפברואר 1999 מינה אותו המלך עבדאללה השני באופן רשמי כיורש העצר של הממלכה הירדנית ההאשמית, תפקיד אותו מילא עד 28 בנובמבר 2004.
הנסיך חמזה השלים את השכלתו היסודית בעמאן, ולאחר מכן למד בבית הספר הארו באנגליה. עם סיום לימודיו הצטרף לאקדמיה הצבאית המלכותית סנדהרסט, ועם סיום הכשרתו מונה לקצין בלגיון הערבי בירדן, בדצמבר 1999. בעת הכשרתו כקצין הוענקו לו מספר פרסים, כולל חרב סנדהרסט מעבר לים, שהוענקו לצוער הטוב ביותר ממדינות זרות ופרס הוד מלכותו הנסיך סעוד עבדאללה, שהוענק לצוער עם ממוצע הציונים הטוב ביותר במקצועות אקדמיים.
בעת שירותו בצבא ירדן שימש קצין בחטיבת השריון ה-40 של הצבא הירדני, השלים מספר קורסים צבאיים ותפקידים בירדן, בריטניה, פולין, גרמניה וארצות הברית. הוא הגיע לדרגת בריגדיר בצבא הירדני, ושירת עם כוח משותף לירדן ואיחוד האמירויות הערביות שפעל ביוגוסלביה לשעבר תחת הכוחות הבינלאומיים לשמירת השלום. בשנת 2006 סיים את לימודיו באוניברסיטת הרווארד.
הנסיך חמזה הושבע לתפקיד יורש העצר הירדני במספר הזדמנויות ושימש ממלא מקום עבור המלך עבדאללה השני במספר משימות בממלכה ומחוצה לה. הוא עומד בראש הוועדה המייעצת המלכותית בתחום האנרגיה. הוא גם נשיא הכבוד של התאחדות הכדורסל הירדנית, יו"ר ועד הנאמנים של מוזיאון הרכב המלכותי, נשיא מועדון התעופה הספורטיבית של ירדן ונשיא החברה לשימור אל-שג'ארה (עמותה לשימור היערות).
באפריל 2021 נשלח למעצר בית בחשד שתכנן הפיכה נגד אחיו למחצה, המלך. ירדן הכחישה את הדיווח, אך הנסיך פרסם סרטון בו הוא מודיע שהוא נמצא במעצר בית. שנה לאחר מכן, בתחילת אפריל 2022 הודיע הנסיך כי הוא מוותר על תוארו המלכותי.
הנסיך חמזה הוא טייס מסוקים מוסמך וחובב ענפי ספורט אחרים דוגמת ג'ו ג'וטסו, צניחה חופשית וירי למטרות.
נישואיו ומשפחה
הנסיך חמזה התחתן עם בת דודתו מדרגה שנייה, הנסיכה נור בנת אסם בן נאיף, בארמון אל ברקה בעמאן. ב־29 באוגוסט 2003. החתונה הרשמית נערכה ב־27 במאי 2004. הנסיך חמזה והנסיכה נור התגרשו ב־9 בספטמבר 2009. לבני הזוג נולדה ב-18 באפריל 2007 בתם היחידה: הנסיכה חיה בנת חמזה.
ב-12 בינואר 2012 התחתן הנסיך חמזה בשנית עם בסמה בני אחמד. לבני הזוג 4 בנות ובן: הנסיכה זאין (נולדה ב-3 בנובמבר 2012), הנסיכה נור (נולדה ב-5 ביולי 2014), הנסיכה באידה (נולדה ב-8 באפריל 2016), הנסיכה נפיסה (נולדה ב-7 בפברואר 2018) והנסיך חוסיין (נולד ב-8 בנובמבר 2019).
מעצרו
ב-3 באפריל 2021 הושם הנסיך חמזה במעצר בית על ידי שלטונות ירדן. למחרת פרסם ה-BBC סרטון בו מופיע הנסיך, על רקע תמונת אביו המלך חוסיין, ומסביר את נסיבות מעצרו ומעצר משפחתו. לדבריו, רמטכ"ל צבא ירדן ביקר בביתו והודיעו כי אסור לו לצאת מפתח ביתו ולקיים קשר כלשהו עם אנשים מחוץ לבית, זולת משפחתו. במקביל, נותקו קווי הטלפון והאינטרנט בבית ושומרי הראש של הנסיך סולקו מן המקום. הנימוק שנמסר לו למעצר היה שהוא נכח בכנסים בהם הושמעה ביקורת על הממלכה. הנסיך מספר כי בגל המעצרים נעצרו חבריו ומקורביו. בסרטון הנסיך מכחיש כל קשר לניסיון הפיכה בממלכה, אולם מותח ביקורת חריפה על הממשל בירדן: מצב מתדרדר והולך של שחיתות שלטונית וחוסר משילות לאורך 15–20 השנים האחרונות. הוא מספר כי את הודעתו הוא מעביר בטלפון לווייני, אולם אף אמצעי תקשורת זה עומד להיות מנותק.
לוי שאול
לוי שאול (נולד ב-1932) היה נציב בתי הסוהר וניצב במשטרת ישראל.
ביוגרפיה
לאחר סיום תפקידיו בכוחות הביטחון מונה ליועץ לעניין בתי סוהר של השר לביטחון פנים ועמד בראש ועדות חקירה שונות. בשנת 1996 עמד בראש ועדת בדיקה למקרה בריחה של אסירים מכלא אשמורת. בשנת 2000 מונה שאול לראשות ועדת חקירה לבדיקת מקרה מוות של אסיר מאיידס. בשנת 2002 עמד בראש ועדת חקירה לבדיקת מקרה בריחה של אסירים ביטחוניים. בתקופת כהונתה של אורית אדטו כנציבת שירות בתי הסוהר ואיומים על חייה מונה על ידי השר לביטחון פנים לבחון דרכים לשיפור מערך האבטחה של הנציבה.
איתמר ויצמן
ביוגרפיה
ויצמן נולד בתל אביב ולמד בבית החינוך ע"ש א"ד גורדון. אמו חני הייתה מנהלת בית ספר, ומאוחר יותר עמדה בראש אגף החינוך בעיר, ואביו, ירון ברודסון, ניהל עסק להפצת משחקי מחשב.
בשנת 2006 החל ללמוד בחוג להיסטוריה של המזרח התיכון באוניברסיטת תל אביב במסגרת התוכנית למצוינות אקדמית לנוער. בנוסף למד במסגרת התוכנית בחוגים מדע המדינה ופילוסופיה. לצורך השלמת התואר למד באוניברסיטה במשך ארבע וחצי שנים והשלים תשעה סמסטרים לפני שהתגייס לצבא..
בשנת 2008 התגרשו הוריו של ויצמן, והוא החליט לאמץ את שם משפחתה של אמו.
בשנת 2011 התגייס לגלי צה"ל, שם שירת ככתב וסיקר את תחום התרבות.
זמן קצר לאחר שחרורו מצה"ל, בדצמבר 2014, הקים את תנועת V15 עם שותפו, נמרוד דוויק.
פעילות פוליטית
בין השנים 2016–2020 ייעץ עבור אהוד ברק בענייני קמפיינים ודיגיטל. בשנת 2019 עמד בראש מטהו של ברק וניהל עבורו את הקמפיין לקראת הבחירות לכנסת העשרים ושתיים.
פעילות בתחום התקשורת
במהלך שירותו בגלי צה"ל פרסם ויצמן מעל 300 כתבות ולאחר מכן שימש ככתב תרבות וראש דסק הספרים והמוזיקה הקלאסית של גלי צה״ל. בנוסף, עבד כעורך בתוכנית ״פתוח בשבת״ בהנחיית אלכס אנסקי וכמפיק התכנית ״ישראקלאסי״.
בשנים 2007–2008 כתב עבור וואלה!. בשנת 2010 עבד ככתב במקומון "העיר", והחל משנת 2020 הוא בעל טור ובלוג ב"הארץ".
יזמות
בשנת 2021 הצטרף כמרצה ללימודי משבר האקלים בבית הספר לאדריכלות "נגב" במכללת סמי שמעון. במקביל, ייסד את הוצאת הספרים העצמאית רדיקל, המוקדשת לתחום הפוליטיקה, החברה והאקלים.
ויצמן משמש כשותף ומנהל תחום האקלים בקרן ההשקעות הון סיכון Firstime. הקרן פועלת בהתאם ליעדים לפיתוח בר קיימא של האו"ם ותומכת במיזמי פיתוח תוכנה המיועדים להתמודדות עם גורמי מפתח במשבר האקלים כגון קידום אנרגיות מתחדשות ופתרונות חקלאות בת קיימא.
ב-2022 מונה לראש צוות בפורום האקלים שהקים נשיא המדינה יצחק הרצוג.
250-259 לפנה"ס
שימו לב: ערך זה מכיל אירועים מן השנים 259 - 250 לפנה"ס
נולדו
254 לפנה"ס - מרקוס ליוויוס סלינטור, קונסול רומאי שפיקד על הכוחות הרומאיים בקרב מטאורוס, אחד הקרבות החשובים במלחמה הפונית השנייה.
Christmas, with Love
Christmas, with Love (בעברית: חג המולד, באהבה) הוא אלבום חג המולד הראשון של הזמרת-יוצרת הבריטית ליאונה לואיס ואלבום האולפן הרביעי שלה. האלבום יצא לאור ב-29 בנובמבר 2013, על ידי חברות התקליטים סייקו רקורדס ותקליטי RCA.
עם יציאתו נכנס האלבום אל המקום ה-113 במצעד הבילבורד 200, וה-13 במצעד האלבומים הבריטי.
רקע והפקה
האלבום הופק על ידי ליאונה לואיס, ריצ'רד סטנרד, אש האווס. גרסתו הרגילה של האלבום מכילה בתוכה כ-10 רצועות. בין שירי האלבומים ניתן למנות גרסאות מחודשות לשירים כדוגמת "White Christmas", "O Holy Night", "Silent Night" וכדומה.
מתוך האלבום יצא סינגל אחד "One More Sleep", אשר זכה להצלחה נאה ברחבי העולם ובבריטניה.
מיכאל כספי
מיכאל כספי (1914 - 13 ביוני 2006) היה עורך דין ישראלי, מייסד משרד עורכי הדין כספי ושות'.
ביוגרפיה
כספי נולד בירושלים לרבקה ומרדכי כספי ולמד משפטים בלונדון. הוא התמחה בעריכת דין במשרדו של דב יוסף. פעמים רבות הופיע במשפטים בעלי פרופיל ציבורי גבוה: הוא ייצג את עמוס בן-גוריון בתביעת הדיבה שהגיש כנגד שורת המתנדבים, כמו גם את אביו, דוד בן-גוריון ב"משפט החברים" שנערך לו במפא"י. כמו כן ייצג את ישראל קסטנר.
חיים אישיים
מיכאל היה אב לשלושה ילדים עורך הדין רם כספי, עורך הדין אסף כספי ועורכת הדין רנה איזמן כספי. מיכאל כספי ייצג את בנו בפרשת הפגישה הלילית, בה הורשע על ידי בית משפט בהטרדת עד בנסיבות מחמירות, ונגזרו עליו שמונה חודשי מאסר על תנאי.
ורשבסקי
וַרְשַׁבְסְקִי (בכתיב יידי: וואַרשאַווסקי; בפולנית: Warszawski; ברוסית: Варшавский; בגרמנית: Warschawski) הוא שם משפחה ממקור פולני, שפירושו 'בן העיר ורשה'.
{{פירושונים| אחר:
ראו גם
}}
המועצה הלאומית לכלכלה (ארצות הברית)
המועצה הלאומית לכלכלה (NEC) של ארצות הברית (באנגלית: National Economic Council) היא הפורום המנהלי המשמש את נשיא ארצות הברית עבור קביעת מדיניות כלכלית, בשונה מנושאים הקשורים למדיניות פנים, אשר נמצאים באחריותה של "המועצה למדיניות פנים" של ארצות הברית. המועצה מהווה חלק ממשרד הבית הלבן למדיניות אשר מורכב ממשרדי ייעוץ שונים. יושב הראש של ה-NEC נקרא "עוזר הנשיא לענייני מדיניות כלכלית ויושב הראש של המועצה הלאומית לכלכלה".
היסטוריה ומטרות מרכזיות
המועצה הלאומית לכלכלה הוקמה ב-25 בינואר 1993, על ידי צו נשיאותי אמריקאי מספר 12835, על מנת לתאם את תהליך יצירת המדיניות הכלכלית וייעוץ לנשיא בנושאי קביעת מדיניות זו. המועצה גם מוודאת כי החלטות ותוכניות המדיניות הכלכלית עקביים המטרות המוצהרות של הנשיא, ומפקחת על יישומן של המטרות הכלכליות של הנשיא. בהקמתה מילא הנשיא ביל קלינטון התחייבות שנתן במהלך קמפיין הבחירות שלו, לשים את המצב הכלכלי דאז של ארצות הברית בראש סדר העדיפויות של המדיניות הממשלתית האמריקאית.
גם לפני ייסודה הרשמי של המועצה הלאומית לכלכלה (NEC), התקיים צוות מדיניות כלכלית כלשהו בבית הלבן מאז שנות השישים. הנשיא לינדון ג'ונסון מינה עוזר בכיר על מנת שיארגן צוות שיקבע מדיניות פנים, אשר כוללת בתוכה מדיניות כלכלית. ב-1970, פרסם הנשיא ריצ'רד ניקסון צו נשיאותי שיצר את "המשרד לפיתוח מדיניות", משרד הבית הלבן עם סמכות בנושאי מדיניות כלכלית פנים ארצית. הנשיא ביל קלינטון ביצע שינוי מהותי נוסף על ידי פיצול המשרד לשניים, ויצא את המועצה הלאומית לכלכלה והמועצה הלאומית למדיניות פנים. שני המשרדים מהווים בימינו חלק ממשרד האם "משרד הבית הלבן לענייני מדיניות", המכונה גם "המשרד לפיתוח מדיניות".
למועצה יש ארבעה תפקידים ניהוליים: תיאום ויצירת מדיניות בנושאים כלכליים מקומיים ובינלאומיים, ייעוץ לנשיא בנושאי קביעת מדיניות, ווידוא שההחלטות והתוכניות המתקבלות בנושאי מדיניות כלכלית עקביות ומתואמות עם המטרות המוצהרות של הנשיא, וכן מעקב אחר יישומה של האג'נדה הכלכלית של הנשיא.
לאגוס
לאגוס (באנגלית: Lagos) היא העיר הגדולה ביותר בניגריה וביבשת אפריקה, המטרופולין השנייה בגודלה באפריקה (אחרי קהיר), ובירת ניגריה בעבר. לאגוס והערים סביבה הן חלק ממדינת לאגוס, אחת מ-36 המדינות המרכיבות את ניגריה, ששוכנת בדרום-מערב הפדרציה, על שפת האוקיינוס האטלנטי.
מספר התושבים בלאגוס שנוי במחלוקת בעקבות מפקדים סותרים שנערכו במהלך 2006. על פי המפקד שנערך על ידי הממשל המרכזי של ניגריה, מספר תושביה של מדינת לאגוס הוא כ-9.01 מיליון תושבים בעוד לטענת ממשלת לאגוס מספר תושביה של המדינה הוא כ-17.553 מיליון תושבים. לפי חישוב המבוסס על תחזית רשמית לתאריך 21 במרץ 2022, אוכלוסיית לאגוס מנתה כ-15.07 מיליון תושבים.
היסטוריה
בתקופה הפרה-קולוניאלית הייתה העיר כפר של שבט דובר יורובה בשם אקו. עד לכיבוש האזור בידי פורטוגל, ידעה לאגוס שבטים ושלטונות שונים, ביניהם ממלכת בנין.
במאה ה-16 נכבשה לאגוס על ידי פורטוגזים שבאו לארץ למטרת סחר עבדים. בואם הפך את העיר לגדולה, המפורסמת והמאוכלסת ביותר בניגריה, ומרכז סחר עבדים גדול (מקור שמו של "חוף העבדים" לאורך מפרץ בנין).
בשנת 1861 נעשתה העיר מושבה רשמית של בריטניה, ונשלטה על ידה עד מתן העצמאות לניגריה בשנת 1960. אותן שנים של הקמת ניגריה עזרו ישראלים רבים בפיתוחה של העיר. העיר הייתה בירת ניגריה עד 1982, כשהוחלפה בעיר הנבנת אבוג'ה, על מנת לעודד את פיתוח מרכז הארץ. עד 1991 ישבו רוב הממשלות בעיר, אז עברה הממשלה סופית לאבוג'ה.
גאוגרפיה ואקלים
משמעות השם לאגוס בפורטוגזית היא אגמים. שם זה ניתן לעיר בשל הלגונות הרבות המצויות לאורך חוף העיר.
אקלימה של לאגוס הוא אקלים דרום ניגרי. בלאגוס ישנן שתי עונות גשומות: מאפריל עד יולי, שבהם יורדים הגשמים החזקים, ומאוקטובר עד נובמבר, שבהם יורדים גשמים חלשים יותר. ישנן גם שתי עונות יבשות: מאוגוסט עד ספטמבר, ועונה יבשה ארוכה יותר מדצמבר עד מרץ. העונה היבשה ביותר היא העונה שבה נושבות רוחות מכיוון מדבר סהרה, בין דצמבר לתחילת פברואר.
מרכז העסקים הראשי של לאגוס הוא האי המרכזי שלה, "אי לאגוס", שמחובר ליבשת בשלושה גשרים: גשר אקו, גשר קרטר וגשר היבשת השלישי שאורכו 12 ק"מ, לאי זה מחוברים גם "אי ויקטוריה" שבו מרכז העסקים החדש והאי איקויי, בו מתגוררים בני המעמד הגבוה. ממזרח ל"אי ויקטוריה" ממוקם חצי האי לקי (Lekki), אזור מגורים יוקרתי שהתפתח במהירות במהלך השנים האחרונות.
הנמל הראשי של לאגוס ממוקם באפאפה, מערבית לאי לאגוס, נמל זה מהווה השער הימי העיקרי של ניגריה.
אזורים אחרים בלאגוס שנמצאים על היבשת הם: אבוטה מטה בה ממוקמים בניינים היסטוריים רבים מן התקופה הקולוניאלית, סורולרה, יאבה בה ממוקמת אוניברסיטת לאגוס, מושין, וכן אושודי, השוק הגדול ביותר בלאגוס ואולי אף בניגריה כולה.
חוק וממשלה
מערכת השלטון בניגריה היא כפולה בדומה לנהוג בארצות הברית, כאשר ניגריה מורכבת משלושים ושש מדינות שונות. לאגוס היא המדינה הקטנה ביותר מבחינת שטחה, מאידך היא בעלת האוכלוסייה הגדולה ביותר. ומהווה מרכז העצבים של הכלכלה הניגרית. הממשל הפדרלי של ניגריה שוכן בעיר אבוג'ה הממוקמת בצפון המדינה. לממשל הפדרלי אחריות על הניהול הכללי של המדינה, בעוד לממשלה המקומית קיימות סמכויות נרחבות בנוגע למתרחש במדינה.
מדינת לאגוס מחולקת ל-20 רשויות מקומיות שונות, לרשויות המקומיות הללו סמכויות מוגבלות ביותר. בין הרשויות המקומיות הגדולות ניתן לציין את אלימושו (Alimosho) בה 1,277,714 תושבים הממוקמת במערבה של המדינה ואת מושין (Mushin) בה 633,009 תושבים הממוקמת במרכז המטרופולין.
הממשל במדינה: בית המשפט העליון, והרשות השופטת של מדינת לאגוס נמצאים בעיר.
תעשייה
העיר משמשת מרכז תעשייתי, מסחרי, וצומת תחבורתי. העיר מחוברת לכל חלקי המדינה על ידי מסילת ברזל. העיר מייצרת מוצרי מתכת, מכונות, כימיקלים, ציוד אלקטרוני, מוצרי מזון, משקאות חריפים, טקסטיל ועוד. בעיר נמצאים נמל התעופה ונמל הים הראשיים בניגריה.
כלכלה
לאגוס היא הנמל המוביל בניגריה. נמל לאגוס המופעל בידי רשות הנמלים הניגרית, נחלק לשלושה חלקים עיקריים: נמל לאגוס, נמל אפאפה ונמל טין קאן, וכולם ממוקמים במפרץ גינאה.
מרכז העסקים של העיר ממוקם באי לאגוס (Lagos Island) ובאי ויקטוריה (Victoria Island) המחוברים ליתר חלקי העיר באמצעות שלושה גשרים שונים. רוב האוכלוסייה מתגוררת באזור היבשתי צפונית ומערבית לאיים.
הנמל מייבא מצרכי מזון, מנועי רכב, מכונאות וחומר תעשייה גולמי. סחר הייצוא בנמל בעץ ובמוצרים חקלאיים כמו קקאו ובוטנים התדרדר מאז שנות ה-1970 המוקדמות, למרות שהנמל ייצא כמויות גדולות של דלק גולמי, עם עלייה במספר בין 1997 ל-2000. מוצרי דלק ונפט מספקים כ-20% מהתמ"ג (תוצר מקומי גולמי), וכ-95% של שכר המטבע הזר בניגריה במלואו.
חינוך
בעיר יש בתי ספר מקצועיים, מוסדות רבים של הכנסייה הנוצרית וארבע אוניברסיטאות:
יצחק לוי (פעיל ציוני)
יצחק לוי (1866 – אפריל 1950) היה אגרונום ופעיל ציוני, ממנהיגי יהדות ספרד ומנהיגם באספת הנבחרים הראשונה, מראשי יק"א, שניהל את מושבות יק"א בארץ ישראל עד המאה ה-20 ועסק ברכישת קרקעות וביישובן. ב-1903 היה מעורב ברכישת קרקעות באל עריש ויישובן ביהודים, על פי תוכנית אל עריש שהגה הרצל, אך נגנזה עם מותו בשנת 1904. ממייסדי שכונת תלפיות בירושלים וממייסדי רמת הדר.
קורות חיים
נולד באיסטנבול, האימפריה העות'מאנית. למד חקלאות בגרמניה, וקיבל תואר דוקטור.
בראשית המאה ה-20 מונה למנהל הסניף הירושלמי של בנק אפ"ק, ושימש כנשיא ההתאחדות העולמית של היהודים הספרדים בין השנים 1913–1917. כן היה חבר באגודת "בני ברית". פעל עם אהרן אייזנברג בניסיון לרכוש קרקעות בארץ ישראל וסייע לו בייסוד אגודת נטעים.
לוי היה מיוזמיה וממקימיה של שכונת תלפיות בירושלים, ואף הקים בה את הבית הראשון, השוכן כיום ברחוב עין גדי 4. שולמית לסקוב (לאין), מתושבות השכונה, סיפרה כי:
לוי התגורר בשכונת תלפיות עד 1938, אז עבר להתגורר במשק שהקים במושבה רמת הדר (כיום שכונה בהוד השרון), שהיה בין מייסדיה ביחד עם משפחתו.
אשתו מוד (מטילדה) לבית הארשר הייתה שנים רבות מנהלת בית הספר לבנות "אליאנס" בירושלים.
ריצ'רד-סימון לוי הארשר נולד ב-1917, סיים את בית הספר מקוה ישראל ולמד חקלאות ברדינג-אנגליה. התנדב לצבא הבריטי במלחמת העולם השנייה והיה הארץ ישראלי הראשון שסיים קורס טיס. שירת בטייסת 230 כטייס וכמפקד בדרום-מזרח אסיה. ריצ'רד נהרג באוקטובר 1945 בשעה שמטוס הסנדרלנד שהטיס התרסק לצלע הר בדרום מלאיה וכל 7 אנשי הצוות ו-15 שבויים משוחררים שהיו על המטוס, נהרגו. הוא נקבר בסינגפור.
יצחק לוי נפטר ב-1950, ומטילדה אשתו ב-1956, והם קבורים בקריית שאול כששמות ילדיהם נחקקו על מצבותיהם.
קישורים חיצוניים
מפרי עטו:
רודריגו פלאסיו
רודריגו סבסטיאן פלאסיו (בספרדית: Rodrigo Sebastián Palacio; נולד ב-5 בפברואר 1982 בבאיה בלנקה, ארגנטינה) הוא כדורגלן ארגנטינאי המשחק בעמדת החלוץ בקבוצת הכדורגל ברשה.
קריירה
פלאסיו החל את הקריירה בקבוצת הורקאן, ב-2003 הוא עבר לקבוצת באנפילד מהליגה הראשונה בארגנטינה ובשורותיה ערך את הופעת הבכורה המקצוענית שלו. במדי באנפילד הפך פלאסיו לאחד החלוצים המסוכנים בליגה, הוא כבש 9 שערים ב-36 הופעות ונרכש בשנת 2005 על ידי בוקה ג'וניורס במדיה כבש 54 שערים ב-131 משחקים עד מעברו לאיטליה בקיץ 2009.
עם בוקה ג'וניורס זכה פלאסיו בשתי אליפויות (אפרטורה 2005, קלאוסורה 2006), בגביע ליברטדורס (2007), בגביע סוד-אמריקנה (2005) ובשני גביעי רה-קופה סוד-אמריקנה (2005 ו-2006).
בקיץ 2009 עבר לשחק בגנואה האיטלקית תמורת כשלושה מיליון יורו כמחליפו של דייגו מיליטו שנמכר לאינטר מילאנו, שם הוא שיתף פעולה עם הרנן קרספו. ב-5 בנובמבר אותה שנה כבש את שערו הראשון במדי גנואה בניצחון 2–3 נגד ליל במסגרת הליגה האירופית לשנת 2009–2010. ב-7 ביוני 2012 הודיעה אינטר על רכישתו של פלאסיו תמורת 10.5 מיליון יורו וחתימתו על חוזה עד יוני 2016. ב-8 בינואר 2016, הוארך חוזהו של פלאסיו באינטר בשנה, עד ליוני 2017. ב-17 באוגוסט 2017 חתם לעונה אחת בבולוניה. ב-18 באוגוסט 2021 חתם בברשה מהסרייה ב'.
פלאסיו היה בסגל נבחרת ארגנטינה למונדיאל 2006 קופה אמריקה 2007 ומונדיאל 2014.
תפילת האדון
תפילת האדון (בארמית: ܨܠܘܬܐ ܡܪܢܝܬܐ, צלותא מרניתא; ביוונית קוינה: Η Κυριακή Προσευχή, אִי קיריאָקֵה פּרוֹסֶאוּכִי; בלטינית: Oratio Dominica) המכונה גם אבינו (בלטינית Pater Noster, פּאטֶר נוֹסְטֶר, על-פי מילותיה הראשונות) ולעיתים אבינו שבשמים, היא תפילה נוצרית המקובלת ברוב העדות והזרמים הנוצריים. התפילה, הנקראת כך כיוון שהיא מיוחסת לישו עצמו ("האדון", בפי הנוצרים), מופיעה בשתי גרסאות בספרי הבשורה (האוונגליונים) של הברית החדשה.
נוסח התפילה
שתי הגרסאות של התפילה מופיעות בברית החדשה בבשורה על-פי מתי ובבשורה על-פי לוקאס. להלן התרגום העברי לנוסחי התפילה, מתוך תרגום דליטש לברית החדשה (בסוגריים מרובעים נתונים קטעים שדליטש מצא רק בגרסאות מאוחרות של הברית החדשה. מהתרגומים הושמטו קטעים שדליטש שם בסוגריים, כיוון שלדעתו אינם אותנטיים, אף שהופיעו בכתב היד היווני שממנו תרגם):
על-פי הברית החדשה, ישו הציג את התפילה כדגם לתפילה ראויה הנאמרת ביחידות:. לפיכך, יש נוצרים הממעיטים בחשיבות תוכנה של התפילה וגורסים כי עיקרה הוא הדוגמה שהיא נותנת לתפילות הנוצריות. יש הגורסים כי לשון הריבוי ("אבינו", "לחם חוקנו" וכדומה) מורה על כך שהתפילה צריכה להיאמר בקהל, אולם על-פי הכתוב בברית החדשה אפשר להסיק שהיא תפילה הנאמרת ביחידות.
יש המצביעים על הדמיון בין התפילה הזו, בפרט בשני הפסוקים הראשונים שלה, לתפילת הקדיש ביהדות. יש שהצביעו על הדמיון בין תפילת האדון לתפילתו של ר' אליעזר בן הורקנוס בתלמוד הבבלי: "ואיזה היא תפלה קצרה ר' אליעזר אומר עשה רצונך בשמים ממעל ותן נחת רוח ליראיך מתחת והטוב בעיניך עשה בא"י (ברוך אתה ה') שומע תפלה".
דוגמאות שפה ובלשנות השוואתית
תפילת האדון נבחרה על ידי בלשנים אירופיים לדוגמאות במסורת הבלשנות ההשוואתית. זאת מכיוון שהם היו נוצרים וידעו את הטקסט בעל פה בכמה שפות, התנ"ך היה הספר הראשי (אפילו היחיד) שפורסם בקפידה וזמין להם. זה היה המקרה, למשל, בשפה הגותית. הטקסטים הארוכים היחידים שנותרו הם חלקים מהתרגום המקראי של הבישוף אולפילאס. השפה הגותית חשובה בהשוואת השפות ובמחקרי השפה הפרוטו-הודו-אירופית, מכיוון שהיא המדגם המפורט העתיק ביותר של שפות גרמניות. בספרי Mithridates יש גרסאות של תפילת האדון בעשרות שפות.
אוכלי-צמחים
אוכלי-צמחים או הרביבורים (מלטינית: "herba" - צמח, "vorus" - בליעה) הם בעלי חיים הניזונים מאורגניזמים אוטוטרופיים. המונח מתייחס הן לאוכלי עלים והן לאוכלי החלקים האחרים של הצמח: פרחים, זרעים, פירות, פקעות, צוף, אבקת פרחים, ועצים. הם כוללים מגוון של מינים: רוב הפרסתנים, הרבה פרימטים, מכרסמים וארנבאים, עטלפי פרי, עופות כמו היען, התוכיים, היוניים, התרנגולאים והברווזיים, כמה זוחלים כמו צבים, חרדון צב ואיגואנה, רוב שבלולי היבשה ומאות אלפי מיני חרקים כמו חגבים, פרפרים, חיפושיות, כנימות, צרצרים, נמלים, טרמיטים ועוד.
ההרביבורים עברו התאמה לאכילת צמחים ולא בשר. הם מהווים חוליה חשובה במארג המזון, מכיוון שהם הופכים את החומר האורגני, שהצמחים ייצרו מאנרגיית השמש, למזון היכול להיצרך על ידי אוכלי כל וטורפים. הם מכונים 'צרכנים ראשוניים'.
צמחים שונים פיתחו הגנה מפני טריפה, כמו: קוצים, ריח דוחה או רעלים. כתגובה, פיתחו חלק מההרביבורים מנגנונים המסייעים להתגבר על הגנות אלה. מצב זה, בו הנטרף מתגונן והטורף לומד איך לעקוף את מנגנוני ההגנה של הנטרף, מכונה לעיתים מרוץ חימוש ביולוגי.
גם מספר אנשים ניזונים מדיאטה צמחונית ונמנעים מתזונה מהחי (לרוב המונח כולל הימנעות מבשר יונקים ועופות אך לא ממאכלי ים או מביצים), אך בניגוד לבעלי החיים בני אדם הם אוכלי-כל מבחינת ההתמחות האקולוגית. התזונה הצמחונית או הטבעונית נובעת מהתנהגות או מהרגל ספציפי של הפרט ולא של כלל האוכלוסייה.
סוגי הרביבורים
ישנם מספר סוגים של הרביבורים המתחלקים ע"פ סוג מזונם, צורת השגתו והיחס בינם לבין הצמח - לא כולם "טורפים" את הצמחים. חלקם נותנים עבורם שירותים בתמורה למזון.
USB
USB (ראשי תיבות של Universal Serial Bus; בעברית: אפיק טורי אוניברסלי) הוא תקן לחיבור בין מחשבים להתקני ציוד היקפי. תקן ה-USB הציע חלופה של חיבור תקני אחד במחשבים אישיים עבור התקנים שונים, במקום ריבוי סוגי חיבורי המחשב שהיה קיים לפניו. כיום זהו התקן הפופולרי ביותר לחיבור חומרה למחשבים אישיים.
ה-USB הושק ב-1997, פרי פיתוח של שיתוף פעולה בין מספר חברות, בהן אינטל, IBM ומיקרוסופט. הגרסה הראשונה אפשרה העברת מידע במהירות של עד 12 מגהביט לשנייה. במחשבים האישיים באותה תקופה היו מספר חיבורים שונים – חיבורים מיוחדים עבור מקלדת ועכבר, יציאות טוריות ויציאות מקביליות. עם התפתחות הטכנולוגיה מגבלת מספר ההתקנים הניתנים לחיבור הפכה לבעיה קשה, כמו גם האיטיות של החיבורים.
מטרה
כבל USB מכיל ארבעה גידים: שניים מהם משמשים לצורך העברת נתונים ושניים מהם מספקים מתח חשמלי נמוך של 5 וולט. מתח חשמלי זה משמש לשם הפעלת התקנים בעלי צריכת חשמל נמוכה, כגון: מקלדת, עכבר, מצלמת אינטרנט ולטעינת מכשירים.
התקני USB יכולים לצרוך זרם עד לסך של 500 מיליאמפר מממשק ה-USB אליו הם מחוברים. אם סך הזרם הנצרך הוא פחות מ-50 מיליאמפר, ממשק ה-USB לא יופעל.
USB 1.X
תקן ה-USB פותח בשנת 1994 במשותף על ידי Compaq, DEC, IBM, Intel, Microsoft, NEC ו-Nortel.
ב-1995 יצאו לשוק המחשבים הראשונים בהם שולבה יציאת USB. ב-1998 הוציאה חברת אפל את מחשב iMac בו שולבו יציאות אלו במקום היציאה הטורית ובכך ניתנה דחיפה לשימוש ופיתוח התקנים לחיבור ה-USB.
ממשק זה איפשר העברת מידע במהירות של עד 1.5 מגהביט לשנייה (ברוחב סרט נמוך / מהירות נמוכה) ועד 12 מגהביט לשנייה (במהירות מלאה). מהירות ההעברה גורמת לגרסה זו של הממשק להיות איטית מדי עבור יישומים מסוימים הדורשים מהירות העברה גבוהה.
גודל כרטיסי זיכרון בהתקן זה, מוגבל עד 2 ג'יגה-בייט.
USB 2.0
גרסה זו יצאה לשוק באפריל 2000 והביאה שיפור משמעותי יחסית לגרסה USB 1.1 הישנה יותר. שינוי זה התבטא בעיקר במהירות העברת נתונים של עד 480 מגהביט לשנייה (פי 40 מהגרסה הקודמת). בנוסף לכך, גרסה זו תומכת לאחור בכל ההתקנים העובדים בממשק USB 1.1 ומשתמשת באותם מחברים, מתאמים וכבלים. תקן USB 2.0 אף מתחרה בתקן FireWire הנפוץ במחשבי מקינטוש שמגיע לקצב של עד 800 מגהביט, אם כי חלק מהמחשבים הנמכרים כיום תומכים בשני התקנים.
USB 3.X
גרסת USB 3.0, אשר הוכרזה ב-12 בנובמבר 2008, מאפשרת העברת קבצים במהירות של עד 5 ג'יגהביט לשנייה (בערך פי עשרה מתקן USB 2.0), ארגון התקינה USB-IF הודיע ב-CES 2013 כי מהירות תקן ה-SuperSpeed USB 3.0 יוכפל ב-2014 (לכשיגיע תקן USB 3.1) ויגיע עד 10 ג’יגהביט לשנייה (10Gbp/s), מהירות הזהה לזו של תקן ה-Thunderbolt של אינטל.
בנוסף לשיפור במהירות העברת המידע, כוללת גרסה 3.0 גם צריכת חשמל מופחתת ביחס לגרסאות הקודמות (USB 1.1, USB 2.0) וסינכרוניזציה משופרת בהעברת המידע מההתקן למחשב, שיפור הסינכרוניזציה בא לידי ביטוי בצפייה בסרטוני וידאו ושמיעת מוזיקה ישירות מהתקן האחסון המחובר למחשב במהירות רבה ומשופרת יותר להבדיל מהתקן הקודם USB 2. לוחות אם ומחשבים המכילים תקן זה החלו להופיע בשוק בסוף 2009 ובתחילת 2010, ישנה הצלחה רבה לתקן USB 3.0, עם כמעט 500 מיליון מוצרי SuperSpeed USB בשוק בשנת 2013.
גרסת USB 3.1, אשר הוכרזה ביולי 2013, יצאה במיתוג חדש של התקן, כאשר USB 3.0 במהירות של עד 5 ג'יגהביט לשנייה נהפך ל-USB 3.1 דור 1 (או ידוע יותר בשם USB 3.1 SuperSpeed) וה-USB 3.0 במהירות של עד 10 ג'יגהביט לשנייה נהפך ל-USB 3.1 דור 2 (או ידוע יותר בשם +USB 3.1 SuperSpeed). כאשר יצא תקן USB 3.2, תקן USB 3.1 דור 2 קיבל גם את השם USB 3.2 Gen 2x1 (המציין שזהו דור 2 ובשימוש של אפיק מידע יחיד).
גרסת USB 3.2, אשר הוכרזה בספטמבר 2017, הכפילה את המהירות המקסימלית על ידי שימוש באפיק מידע כפול (בשונה מהתקן USB 3.1 שמשתמש באפיק מידע יחיד) ושוב יצאה במיתוג חדש של התקן, USB 3.2 Gen 1x2 שעשה שימוש בקצב ההעברה של USB 3.1 דור 1 (5 ג'יגהביט לשנייה), אך בגלל השימוש באפיק מידע כפול, קצב ההעברה הכולל היה 10 ג'יגהביט לשנייה ולכן הוא ידוע יותר בשם (USB 3.2 SuperSpeed+ (10 Gbps.
USB 3.2 Gen 2x2 עשה שימוש בקצב ההעברה של USB 3.1 דור 2 (10 ג'יגהביט לשנייה), אך בגלל השימוש באפיק מידע כפול, קצב ההעברה הכולל היה 20 ג'יגהביט לשנייה ולכן הוא ידוע יותר בשם (USB 3.2 SuperSpeed+ (20 Gbps.
USB 4
במאי 2020 הוכרז על תקן USB 4, אשר צפוי לתמוך קצב נתונים של עד 40 גב"ש, בשילוב של מספר פרוטוקולים לנתונים ותצוגה בו זמנית, תמיכה לאחור ב-USB 2.0, USB 3.2 ו-Thunderbolt 3. במצב של תצוגה בלבד, התקן מאפשר חיבור התקני תצוגה באיכות של עד 16K, או קצב נתונים חד כיווני של 80 גב"ש.
C
בסוף 2013 הכריזה קבוצת USB 3.0 Promoter על פיתוח מחבר ה-USB הבא. המחבר החדש, Type-C, מתבסס על הטכנולוגיות של USB 3.1 ושל USB 2.0 ונועד לענות על הדרישה למחבר מתקדם יותר מבחינת גודל, שימושיות ומהירות.
המחבר מאופיין במספר תכונות:
המחבר נבנה עם אפשרות להתממשקות מול מתאמים מיוחדים וזאת על מנת לשמור על תאימות למחברי ה-USB הקודמים.
ב-2014 הכריזה חברת אינטל כי היא תציג טלפונים וטאבלטים חדשים עם תאימות למחבר החדש ובהמשך גם מחשבים נייחים וכל מוצר אחר אשר עושה שימוש ב-USB יכיל את המחבר החדש.
המפרט הסופי של מחבר ה-Type-C נקבע ב-2014 והחל להיות מופץ ב-2015.
(USB On the Go (OTG
USB OTG הוא התקן ל-USB 2.0 המאפשר להתקנים שונים שבדרך כלל פועלים כ"Slave" (כשמחוברים למחשב) לפעול כ"Master" אל מול התקן "Slave" אחר. באמצעות תקן USB OTG ניתן לדוגמה לחבר מקלדת רגילה או החסן נייד (דיסק און קי) למחשב כף יד או לטלפון חכם.
Wireless USB
התקן המשחרר לחלוטין את הצורך בכבלים מסוג כלשהו על ידי יציאה משולבת מתאם המקיים קשר רדיו אלחוטי.
צבע חיבור
בנוסף על סוגי החיבורים הפיזיים, קיים שוני בצבע החיבור, המצביע על קצבי העברת נתונים, והקצאות חשמל שונות. שחור ולבן - רגיל, כחול - SuperSpeed (לרוב USB3), תכלת - SuperSpeed+, ירוק - Qualcomm Quick Charge, סגול - Huawei Supercharge, אדום, כתום וצהוב - High-Current או Sleep-and-Charge.
פרוטוקולים של USB
שלא כמו RS-232 וממשקים טוריים דומים שבהם פורמט הנתונים הנשלחים אינו מוגדר, USB מורכב מכמה שכבות של פרוטוקולים.
USB הוא אפיק ממוקד מארח. המארח יוזם את כל העסקאות. החבילה הראשונה, הנקראת גם אסימון, נוצרת על ידי המארח כדי לתאר מה יש לעקוב והאם עסקת הנתונים תהיה קריאה או כתיבה ומהי כתובת המכשיר ונקודת הקצה המיועדת. החבילה הבאה היא בדרך כלל חבילת נתונים הנושאת את המטען ואחריה חבילת לחיצת יד, המדווחת אם הנתונים או האסימון התקבלו בהצלחה, או אם נקודת הקצה נתקעה או לא זמינה לקבל נתונים.
חבילות USB נפוצות
נתונים על ה-USBus מועברים תחילה LSBit. מנות USB מורכבות מהשדות הבאים,
כל החבילות חייבות להתחיל בשדה סנכרון. שדה הסנכרון הוא באורך 8 סיביות במהירות נמוכה ומלאה או באורך 32 סיביות עבור מהירות גבוהה ומשמש לסנכרון השעון של המקלט עם זה של המשדר. שתי הסיביות האחרונות מציינות היכן מתחילים שדות ה-PID.
PID מייצג מזהה מנות. שדה זה משמש לזיהוי סוג החבילה הנשלחת. הטבלה הבאה מציגה את הערכים האפשריים. ישנם 4 סיביות ל-PID, אולם כדי להבטיח שהוא מתקבל כהלכה, 4 הסיביות מושלמות וחוזרות על עצמן, מה שהופך PID של 8 סיביות בסך הכל. הפורמט המתקבל מוצג להלן.
שדה הכתובת מציין לאיזה מכשיר מיועדת החבילה. אורך 7 ביטים מאפשר תמיכה ב-127 מכשירים. כתובת 0 אינה חוקית, שכן כל מכשיר שעדיין לא הוקצתה לו כתובת חייב להגיב למנות שנשלחות לכתובת אפס.
שדה נקודת הקצה מורכב מ-4 ביטים, המאפשרים 16 נקודות קצה אפשריות. עם זאת, להתקנים במהירות נמוכה יכולים להיות רק 2 נקודות קצה נוספות על גבי צינור ברירת המחדל. (4 נקודות קצה מקסימום)
בדיקות יתירות מחזוריות מבוצעות על הנתונים בתוך מטען החבילות. לכל מנות האסימון יש CRC של 5 סיביות בעוד לחבילות הנתונים יש CRC של 16 סיביות.
סוף חבילה. מאותת על ידי אפס בודד (SE0) למשך כ-2 פעמים סיביות ואחריו J למשך זמן של סיביות אחת.
זקני צפת
זקני צפת היא להקת רוק ישראלית. הלהקה הוקמה בידי מאור כהן ויוני בן טובים ב-1990, התפרקה ב-1996 וחזרה לפעול ב-2014.
תחילת הדרך
הלהקה הופיעה לראשונה במסגרת ערב להקות של תיכון עירוני א' במועדון רוקסן. אף על פי שמנהלי המקום הורידו אותם מהבמה לפני סוף ההופעה כדי להפסיק את השתוללות הקהל, הם זכו באותו השבוע לביקורות טובות בעיתון "חדשות" על ידי עמית שהם ובעיתון "העיר" על ידי מיכאל רורברגר מה שעורר את עניין התקשורת בהם. מעט אחר כך הם פרצו לרדיו בזכות גרסת כיסוי כבדה, בסגנון פאנק, לשיר "מה אתה עושה כשאתה קם בבוקר" של אריק איינשטיין ושלום חנוך, שהוקלטה במועדון ה"פינגווין" התל אביבי. התגובה האוהדת לביצוע החדשני של השיר הזכירה לרבים את התגובות ליציאתו של האלבום "שבלול", בו נכלל השיר המקורי עשרים שנה לפני כן. הלהקה זכתה לכיסוי תקשורתי נרחב ותוארה בסצנת הרוק האלטרנטיבי כתקווה הגדולה של הרוק הישראלי. מצידו השני של המטבע, סגנונה הפרוע והפרובוקטיבי של הלהקה גרם לרבים להירתע ממנה. הופעותיה של הלהקה כללו ניבולי פה, נגינה ושירה מאולתרות ואגרסיביות, גנבות מוזיקליות מכוונות, וגישה הומוריסטית ומשוחררת שגרמה בין השאר לחיים יבין לתהות בתוכנית ספיישל מפורסמת של "מבט שני" בערוץ הראשון על שמה המשונה של הלהקה ולכנות את סגנונה "טראש", כלומר "זבל".
האלבום השני
ב-1993 נפרדו לוטנברג, מוכיח ובן-טובים מהלהקה כשאת מקומם תופסים, תום מוכיח, יובל קיינר ואביב פאפו. בהפקתו המוזיקלית של הגיטריסט חיים רומנו יצא האלבום השני שנקרא גם הוא "זקני צפת" במאי 1994, וכלל רוק רך יותר מזה של האלבום הראשון והרבה פחות פרובוקטיבי. באלבום זה כתב כהן כמעט לבדו את כל המילים והלחנים, לעומת האלבום הראשון שלא כלל אף לחן שלו. השיר "שישי שבת (יום הבוחר)" הפך לאחד מהלהיטים הגדולים של העשור והפך את האלבום להצלחה מסחרית. גם "השכן", "בארמון המלך" ו"רק אל תלכי" הפכו ללהיטים גדולים. במקביל הופיעו ב"זהו זה" עם שתי גרסאות כיסוי לשירים "לוח וגיר" של שמוליק קראוס ו"היה לנו טוב נהיה לנו רע" של אריק איינשטיין. באותה השנה השתתפו חברי הלהקה בפסטיגל עם השיר "נועה בקולנוע".
אלבומי "תן לי שלאגר"
ב-1995 החלה הלהקה, הפעם עם בן-טובים שחזר ללהקה ועם החבר החדש גיא עמיר, לעבוד על אלבומה השלישי, עם המפיק ומנהל הלהקה איציק ליכטנפלד והמפיק המוזיקלי עובד אפרת הקליטה הלהקה חומר רב שיחד עם החומר שלא נכלל באלבום השני הספיק לדעתה לאלבום כפול, אך חברת אן אם סי העדיפה להוציא את השירים לאור על גבי שני אלבומים נפרדים, באוגוסט 1995 וביולי 1996. שני האלבומים, "תן לי שלאגר" ו"תן לי שלאגר 2", לא זכו להצלחה. האלבומים המשיכו את המגמה של ההתרחקות מסגנונו של האלבום הראשון. רק שיר אחד מתוך מתוך שני האלבומים התפרסם - "לא רוצה לצעוק".
באוגוסט 1996 התקיימה הופעתה האחרונה של זקני צפת במועדון "הלוגוס" בתל אביב.
אחרי הפירוק
מאור כהן המשיך לשתף פעולה במסגרת פרויקטים שונים עם חבריו לזקני צפת לשעבר, במקביל לקריירת הסולו שלו. הוא הקים את "צמד ראות" עם רע מוכיח ב-2000, את "הבליינים" עם אורן לוטנברג ב-2001 ואת "ישראלים\פעולה\סקס" עם תום מוכיח ויובל קיינר, בצוותא עם תמיר שקולניק, ב-2005. רע מוכיח עבד בין השאר עם מאור כהן במסגרת הסופרגרופ "הזבובים" ועם ברי סחרוף. אורן לוטנברג עבד גם הוא עם ברי סחרוף. תום מוכיח עבד בין השאר עם אסף אמדורסקי, דנה ברגר וברי סחרוף, יובל קיינר עבד עם יהלי סובול, ויוני בן טובים עוסק בקולנוע בלונדון. זקני צפת התאחדה להופעה ב-2004.
ב-2012 השתתפו חברי הלהקה (בעת האלבום הראשון) בסדרה "האלבומים" של יואב קוטנר, ששודרה בערוץ 8.
איחוד
בשנת 2013 הכריזה הלהקה על איחוד והתאחדה להופעה ב-16 בינואר 2014 בפסטיבל הקצב בגני התערוכה.
דייוויד פרנס
דייוויד פרנס (באנגלית: David Lorge Parnas; נולד ב-10 בפברואר 1941) הוא מדען מחשבים יהודי-אמריקאי, חלוץ בתחום הנדסת תוכנה והמפתח של תפיסת העיצוב המודולרי, שהיא הבסיס לתכנות מונחה-העצמים המודרני.
קורות חיים
נולד ב-1941 להורים יהודים שברחו מהשואה ואשר קרוביהם נרצחו בה. למד בילדותו בבית ספר עברי את יסודות הדת היהודית. בעל תואר דוקטור בהנדסת חשמל מאוניברסיטת קרנגי מלון.
פרנס היה אחד הראשונים שיישמו עקרונות הנדסיים על פיתוח ועיצוב תוכנה. ידוע כמי שדוגל ביחס מעשי להנדסת תוכנה ובהפרדתה מענף מדעי המחשב.
באמצע שנות השמונים היה חבר בפנל שעסק בסוגיות מחשוב של יוזמת ההגנה האסטרטגית. הוא התפטר מתפקידו, ונימק זאת בפומבי בכך שלדעתו לא יהיה ניתן לכתוב תוכנה באיכות הנדרשת למשימה כה חשובה של מניעת התקפה גרעינית. מאמרו בסוגיה זו זכה לתשומת לב רבה.
עיצוב מודולרי
בשנת 1972 פרסם פרנס מאמר בשם 'On The Criteria To Be Used in Decomposing Systems into Modules'. במאמר, הציג פרנס עקרונות חשובים בתפיסת העיצוב המודולרי, שלימים נודעו כלכידות וצימוד של רכיבי תוכנה.
האובליסק השחור
האובליסק השחור של שַׁלְמַנְאֶסֶר השלישי הוא מונומנט אשורי שנתגלה בכלח (הנקראת היום נמרוד על שם מקימה) שבצפון עיראק בידי הארכאולוג הבריטי סר אוסטן הנרי לייארד בשנת 1845.
האובליסק, עשוי אבן הבזלת השחורה, הוא הכרוניקון האשורי השלם ביותר שנמצא עד לימינו, ומתאר את מסעותיו הצבאיים של שלמנאסר השלישי (858 – 824 לפנה"ס), מלך אשור. האובליסק מזדקר לגובה של 197.85 סנטימטרים ורוחבו 45.08 סנטימטרים ומוצג במוזיאון הבריטי. על האובליסק חמש רצועות של ציורים, רובם מתעדים מלכים זרים מעלים מס למלך אשור. השנייה שבתמונות מציגה את יהוא או שליחו.
תוכן
האובליסק מתאר את כל מערכותיו של המלך האשורי שלמנאסר השלישי ובהיותו שכזה שומר על מבנה קבוע. הרשומות שבאובליסק הן בכתב יתדות אשורי ופענוח הכתוב על האובליסק היה אחד הצעדים החשובים בפענוח השפה האשורית.
הכתוב באובליסק מחולק לשנים, בכל שנה מתאר הלוח את פועלו של המלך במדיניות החוץ הצבאית. מרבית הפעולות הללו נופלות תחת דפוס מקובל; חציית נהר או הר ומעבר לשטחה של מדינה אחרת, הכנעתה בכוח הזרוע או קבלת כניעתה ללא שפיכת דמים, הטלת מסים כבדים על המדינה, נשיאת השלל אשורה והגדלת יוקרת המלך בקרב העמים הכבושים.
פתיחה
כנהוג באנאלים מלכותיים באשור, נפתח האובליסק בכתובת המפארת את אלי אשור ובראשם האל אשור, שלשמו נעשו כל הכיבושים המתוארים בכרוניקון. כן ממהר שלמנאסר להצהיר על שושלתו המלכותית ואביו, אשור-נצירפל השני, שהושיע את אשור ממגמת ההתדרדרות שלה זה שנים, בדרכים אכזריות לאין תיאור וכיבושים המוניים.
קרב קרקר
קרב קרקר התרחש בשנת 853 לפנה"ס, שנתו השישית של שלמנאסר, שמתועד באופן רחב במונולית מכורח, מוזכר גם באובליסק השחור. קרב זה, בו לקחו חלק 12 מלכים אזוריים ובהם אחאב מלך ישראל, התרחש בקרבת העיר קרקר - ומכאן שמו. למרות תיאוריו של שלמנאסר, לא היה קרב זה קרב מכריע במיוחד וכן מנע את ההתרחבות האשורית באזור לזמן מה. בהמשכו של האובליסק מתוארים קרבות מאוחרים יותר של הליגה האזורית כנגד אשור.
יורם ויהוא
שלמנאסר מציין את ישראל עוד בימי יורם, כחלק מ"ברית שנים-עשר מלכי חוף הים" שנלחמו בו. לאחר הפיכת חצר בארם דמשק, שהעלתה את חזאל לשלטון בממלכה הארמית והמלכתו של יהוא על ישראל, פורקה הברית כליל. עובדה שהקלה על שלמנאסר להיאבק בארם דמשק, אך עדיין לא איפשרה לו את הכנעתה. כאשר פנה מלך אשור לעיסוקים אחרים לחצו הארמים על ישראל ולבסוף, כמוצא אחרון פנה יהוא למלך אשור, שמסעו הצבאי השיק לגבולות ישראל, עם בקשת השתעבדות. בגופו של הטקסט ישנו אזכור תמוה שמתאים למצבו של יהוא, הבעיה שעולה מן הטקסט היא דווקא העובדה שהשם שניתן ליהוא בכיתוב האיור שונה מהשם שניתן לו בכתובות. לדעת פ. מקרטר וא. תיאל המלך הישראלי באיור יכול להיות יהורם בן אחאב. לדעתם, השם המופיע בכיתוב הוא "יהו", שיכול להיות קיצור של כל אחד משני השמות. גם כרונולוגית הדבר אפשרי.
פרישה מענייני הצבא
עם השנים הכריח הגיל את המלך לפרוש מתפקיד צבאי פעיל וניתן להבחין בתלותו הרבה בתרתן (תואר צבאי – כנראה המשנה למלך ושר הצבא), דַיַן-אשור. התרתן מופיע לראשונה בשנתו ה-27 של שלמנאסר כמלך ועם הזמן מרבה להופיע כמוביל צבאו של שלמנאסר.
[141]...בשנתי ה-27 מרכבות אויבי קצבתי. דין-אשור [142] התרתן, מנהיג הצבא המתרחב, בראש צבאי לארץ ארמניה זירזתיו, [143] שלחתיו.
כיתובי התמונות
בראש האובליסק ישנן רצועות של תמונות ומעל לכל תמונה תיאור של הסצנה אותה היא מתארת.